Kuidas on see seotud lahkamise ja anatoomilise pilgu tekkega?  Nood said alguse sellest, et püüti selgusele jõuda kehaosade eesmärkide suhtes. Tahe ja eesmärk on tihedalt seotud: tahe sihib alati mingit eesmärki ja eesmärgile pürgimine nõuab tahtepingutust. Nõnda oli lahkamise üks pioneere, Aristoteles, ühtlasi ka teleoloogilise analüüsi alusepanija. Seega polnud lahkamise ja anatoomia algpõhjus mitte meditsiiniline - st. kuidas ravida haigusi ja leevendada valu, vaid teoreetiline ning puudutas kõiki loomi, mitte ainult inimest. Seejuures oli olulisel kohal jumaliku kavatsuse eeldus: see kavatsus on loonud omavahel harmooniliselt kokkusobivad kehaosad ning anatoomi ülesanne on üles leida harmoonia konkreetne toimimismehhanism.